হুলিয়ান কিনিয়োনেস
হুলিয়ান আন্দ্রেস কিনিয়োনেস কিনিয়োনেস (স্পেনীয়: Julián Quiñones; জন্ম: ২৪ মার্চ ১৯৯৭; হুলিয়ান কিনিয়োনেস নামে সুপরিচিত) হলেন একজন কলম্বীয়–মেক্সিকীয় পেশাদার ফুটবল খেলোয়াড়। তিনি বর্তমানে সৌদি ক্লাব আল কাদসিয়াহ এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। ২০১৭ সালে, কিনিয়োনেস কলম্বিয়া অনূর্ধ্ব-২০ দলের হয়ে কলম্বিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত কলম্বিয়ার বয়সভিত্তিক দলের হয়ে খেলার পর, তিনি ২০২৩ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৫ ম্যাচে ২টি গোল করেছেন।